Ol sipsip blong Jekob oli kam plante we oli plante (25-43)
30 Taem Rejel i luk se hem i no save gat pikinini blong Jekob, hem i kam jalus long sista blong hem, mo i talem long Jekob se: “Yu mas givim pikinini long mi, sipos no bambae mi ded.”2 Nao Jekob i kros long Rejel mo i talem se: “?Yu ting se mi mi God? Hem nao i blokem yu blong yu no gat pikinini.”*3 Ale Rejel i talem se: “Hemia slef gel blong mi Bilhaha.+ I gud yu mekem seks wetem hem blong hem i save bonem ol pikinini blong mi, olsem nao mi tu mi save gat pikinini tru long hem.”4 Ale hem i givim slef gel blong hem Bilhaha long Jekob blong i kam olsem waef blong hem, nao Jekob i mekem seks wetem hem.+5 Nao Bilhaha i gat bel mo biaen hem i bonem wan boe blong Jekob.6 Ale Rejel i talem se: “God i jaj blong mi, mo tu hem i lesin long voes blong mi, nao i givim wan boe long mi.” Hemia nao from wanem hem i putum nem blong boe ya se Dan.*+7 Mo biaen, Bilhaha we i slef gel blong Rejel, i gat bel bakegen mo i bonem seken boe blong hem wetem Jekob.8 Nao Rejel i talem se: “!Mi mi faet strong* wetem sista blong mi, mo mi win!” Ale hem i putum nem blong boe ya se Naftali.*+9 Taem Lea i luk se hem i stop blong bonem pikinini, hem i tekem Silpa we i slef gel blong hem, mo i givim long Jekob blong i kam olsem waef blong hem.+10 Biaen Silpa we i slef gel blong Lea i bonem wan boe blong Jekob.11 Ale Lea i talem se: “!Mi mi laki ya!” Nao hem i putum nem blong boe ya se Gad.*+12 Biaen Silpa we i slef gel blong Lea, i bonem seken boe blong hem wetem Jekob.13 Ale Lea i talem se: “!Mi mi hapi tumas! Ol gel bambae oli talemaot se mi mi hapi.”+ Ale hem i putum nem blong boe ya se Asere.*+14 Nao long taem blong havestem ol wit, Ruben+ i stap wokbaot long garen mo i faenem ol frut blong mandrek.* Ale hem i tekem ol mandrek ya i kam long mama blong hem Lea. Nao Rejel i talem long Lea se: “Plis yu givim sam mandrek blong boe blong yu long mi.”15 Nao Lea i talem se: “Yu yu tekem hasban blong mi finis. ?Yu ting se hemia wan smol samting ya?+ ?Mo naoia yu wantem tekem ol mandrek blong boe blong mi?” Ale Rejel i talem se: “I oraet. Yu givim ol mandrek blong boe blong yu, mo tede long naet bambae Jekob i slip wetem yu.”16 Taem Jekob i stap kambak long garen long sapa, Lea i go mitim hem, mo i talem se: “Bambae yu mekem seks wetem mi, from we mi mi pem Rejel finis wetem ol mandrek blong boe blong mi, blong yu mekem seks wetem mi.” Ale long naet ya, Jekob i slip wetem Lea.17 Nao God i harem prea blong Lea mo i ansa long hem, ale Lea i gat bel. Biaen hem i bonem namba 5 boe blong hem wetem Jekob.18 Nao Lea i talem se: “God i givim pei long mi from we mi givim slef gel blong mi long hasban blong mi.” Ale hem i putum nem blong boe ya se Isakara.*+19 Biaen Lea i gat bel bakegen mo i bonem namba 6 boe blong hem wetem Jekob.+20 Nao Lea i talem se: “God i givim long mi, yes long mi, wan gudfala presen. Naoia hasban blong mi bambae i akseptem mi+ from we mi bonem sikis boe blong hem.”+ Ale hem i putum nem blong boe ya se Sebulun.*+21 Biaen hem i bonem wan gel mo i putum nem blong hem se Daena.+22 Nao biaen, God i tingbaot Rejel, mo i harem prea blong hem mo i ansa long hem, taem i mekem se hem i save gat bel.*+23 Ale Rejel i gat bel mo i bonem wan boe. Nao hem i talem se: “!God i tekemaot sem blong mi!”+24 Ale hem i putum nem blong boe ya se Josef,*+ mo i se: “Jehova i ademap wan narafala boe blong mi.”25 Afta we Rejel i bonem Josef, kwiktaem nomo Jekob i talem long Laban se: “Yu sanem mi mi go, olsem nao mi save gobak long ples blong mi mo long kantri blong mi.+26 Mi bin wok blong yu from ol waef mo ol pikinini blong mi, be naoia yu givim olgeta, olsem nao mi save go, from we yu yu savegud olsem wanem mi stap wok blong yu.”+27 Ale Laban i talem long hem se: “Sipos yu glad long mi, plis yu stap, from we mi stap luk plante saen* we oli soemaot long mi se Jehova i stap blesem mi from yu.”28 Mo hem i gohed, i se: “Yu talemaot pei blong yu long mi, mo bambae mi givim.”+29 Ale Jekob i talem long hem se: “Yu yu savegud olsem wanem mi stap wok blong yu, mo olsem wanem ol animol blong yu oli stap gud wetem mi.+30 Taem mi no kam yet, yu yu gat smol samting nomo, be naoia ol animol blong yu oli plante we oli plante, mo Jehova i blesem yu stat long taem we mi kam long ples ya kasem naoia. ?Taswe wetaem bambae mi mekem samting blong prapa famle blong mi?”+31 Nao Laban i talem se: “?Bambae mi givim wanem long yu?” Mo Jekob i talem se: “!Bambae yu no givim eni samting long mi! Wan samting nomo we mi wantem, sipos yu mekem, bambae mi gohed blong lukaot long ol animol blong yu.+32 Bambae mi go lukluk evri animol blong yu tede. Yu tekemaot evri sipsip we oli gat smosmol blak mak long olgeta mo olgeta we oli gat bigfala blak mak long olgeta. Mo yu tekemaot evri yang man sipsip we oli dak braon. Mo yu tekemaot evri woman nani we i gat smosmol blak mak long olgeta mo olgeta we oli gat bigfala mak long olgeta. Stat naoia, ol animol ya bambae oli pei blong mi.+33 Nao long fiuja, taem yu kam blong jekem pei blong mi, bambae yu luk se mi mi mekem i stret nomo.* Sipos yu faenem wan woman nani we i no gat ol smosmol mak mo ol bigfala mak long hem, no wan yang man sipsip we i no dak braon, i stret nomo blong talem se mi stilim olgeta.”34 Nao Laban i talem se: “!I oraet nomo! I gud yu mekem olsem we yu talem.”+35 Nao long dei ya, Laban i tekemaot ol man nani we i gat longfala blak laen long olgeta mo olgeta we oli gat ol bigfala mak long olgeta. Mo hem i tekemaot ol woman nani we oli gat smosmol mak long olgeta mo olgeta we oli gat ol bigfala mak long olgeta. Mo hem i tekemaot evri yang man sipsip we oli gat waet mak long olgeta mo olgeta we oli dak braon, nao hem i givim olgeta long ol boe blong hem, blong oli lukaot long olgeta.36 Biaen, hem i tekem ol animol ya mo i lidim olgeta i go long wan ples we i stap longwe long Jekob, nao oli wokbaot tri dei blong kasem ples ya. Be Jekob i stap lukaot long ol narafala animol blong Laban we oli stap.37 Ale Jekob i katem sam branj blong ol tri ya storaks, almon, mo plentri. Biaen hem i tekem ol branj ya, mo i katemaot sam skin blong olgeta, nao i gat ol waet mak long ples ya we fastaem i gat skin long hem.38 Biaen hem i tekem ol branj ya we hem i katemaot sam skin blong olgeta, mo i putum long fored blong ol animol ya, mo long ol gata blong wota, mo long ples we oli putum wota blong ol animol long hem, blong oli dring. Hemia from we hem i wantem se taem ol animol oli kam dring wota mo oli stap long fored blong ol branj ya, be bambae ol man animol oli wantem klaem long ol woman animol.39 Taswe taem ol animol ya oli stap long fored blong ol branj ya, ol man wan oli klaem long ol woman wan, nao biaen oli bonem ol pikinini we oli gat longfala blak laen long olgeta, wetem olgeta we oli gat ol smosmol mak long olgeta, mo olgeta we oli gat ol bigfala mak long olgeta.40 Ale Jekob i tekemaot ol yang man sipsip long ol narafala sipsip. Mo ol narafala sipsip blong Laban we i stap, hem i mekem oli lukluk olgeta we oli gat longfala blak laen long olgeta, mo olgeta we oli dak braon. Biaen hem i tekemaot ol animol blong hem, mo i no miksim olgeta wetem ol animol blong Laban.41 Mo taem hem i luk we klosap ol man mo woman animol we oli strong oli wantem olgeta, hem i putum ol branj ya long ol gata blong wota long fored blong olgeta, blong mekem se taem oli luk ol branj ya, wantem nomo oli wantem olgeta.42 Be taem hem i luk ol animol we oli slak, hem i no putum ol branj ya long fored blong olgeta. Hemia i mekem se ol animol we oli slak oli blong Laban, be ol animol we oli strong oli blong Jekob.+43 Nao Jekob i kam rij we i rij, mo hem i gat plante animol, ol man mo woman slef, ol kamel, mo ol dongki.+
Ol futnot
^ NT: “blokem basket blong pikinini blong yu no gat bel.”
tpi_Latn tpi_Latn tpi_Latn tpi_Latn